Maudhui: Wiki hii kanda ya video iliosambazwa katika mitandao ya kijamii ilimuonyesha mshambuliaji huyo wa PSG mwenye thamani ya £200m , ambaye alikuwa katika mazoezi na Brazil katika maandalizi ya kombe la Copa America mnamo mwezi Juni akichengwa na kinda wa klabu ya Cruzeiro Weverton .

Ni wazi kusema kuwa hakufurahia.

Weverton mwenye umri wa miaka 19 aliorodheshwa katika kikosi cha mkufunzi Tite kupata uzoefu lakini akajipata ameangushwa chini na Nemyar baada ya kupitisha mpira katikati mwa miguu ya mshambuliaji huyo wa PSG.

Hatua hiyo ilijiri baada ya Neymar ambaye alikuwa amewasili katika kambi ya mazoezi ya Brazil na ndege ya aina yake yenye thamani ya £11.5m kupokonywa unahodha wa timu ya taifa baada ya misururu ya matokeo mabaya. 

Mchezaji mwenza wa PSG Dani Alvez alipewa uongozi wa timu hiyo badala yake.

Dani Alves alijiunga na PSG 2017 katika drisha sawa la uhamisho na Neymar

Neymar amejipata katika maji moto msimu huu. 

Mnamo mwezi Mei , shirikisho la soka nchini Ufaransa lilimpiga marufuku ya mechi tatu mchezaji huyo baada ya kumkemea shabiki wakati  timu yake iliposhindwa na Renes katika fainali ya  Coupe de France.

Pia anadaiwa kuhusika katika mgogoro na mchezaji mwenza katika chumba cha maandalizi baada ya PSG kushindwa na Montpellier. 

Licha ya kuigharimu PSG dau la uhamisho lililovunja rekodi misimu miwili iliopita hatma ya mchezaji huyo katika klabu hiyo imezua mjadala, huku Neymar akihusishwa mara kwa mara na uhamisho wa kurudi Barcelona  ama hata kuanza ukurasa mpya na klabu ya Galacticoz ya Real Madrid.

Mchezaji wa zamani wa Barca na Brazil  Rivaldo amependekeza kwamba Neyamar angerudi katika klabu ya Nou Camp akimtaja kuwa kiungo kilichokosekana katika harakati za mkufunzi Ernesto Vaverde kutaka kushinda kombe la mabingwa Ulaya.

Tangu ashinde kombe hilo na Barca mwaka 2015 , Neymar ameshindwa kujimudu katika michuano hiyo. 

Aliondolewa katika awamu ya robo fainali na Barcelona 2016 na tangu alipowasili mjini Paris 2017, PSG imeshindwa mara mbili  kuvuka robo fainali-ikishindwa na Real...\nMaudhui yaliyotangulia yanaweza kufupishwa kama ifuatavyo:
Mambo sio shwari kwa mchezaji huyo aliyeghali zaidi duniani kwa sasa.